पाएं अपने शहर की ताज़ा ख़बरें और फ्री ई-पेपरडाउनलोड करें
किला स्थित छात्रावास में प्रशासन की ओर से बनाए गए कोविड सेंटर से कोरोना पॉजिटिव दो नाबालिग बालिकाएं जंगला तोड़कर पलायन कर गईं। जानकारी के अनुसार ये बालिकाएं बयाना के भीतरबाड़ी तथा धौलपुर के बसेड़ी की रहने वाली हैं।
इन बालिकाओं ने पहले भी छात्रावास से भागने की योजना बनाई थी, लेकिन साथ में रह रही तीसरी बालिका ने छात्रावास प्रशासन को बता दी थी जिससे यह भाग नहीं पाईं थी। इन्हें अपहरण के मामले में पुलिस ने दस्तयाब किया था। कोरोना पॉजिटिव होने के कारण इन्हें आइसोलेट किया गया था।
इन दोनों बालिकाओं को फरार होने के बाद रेलवे स्टेशन पर कुछ दुकानदारों ने हावाड़ा जाने वाली ट्रेन में सवार होते देखा था। इसके बाद भरतपुर जीआरपी ने उत्तरप्रदेश के अछनेरा व आगरा जीआरपी को सूचना दे दी, लेकिन इनका कोई सुराग नहीं लग सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn